JohanHeinsen/ENO huggingface dataset:
Aarhuus Stifts-Tidende, 1839-12-28
Fædrelandet. Khvn., den 23de Decbr. Den fyenske Geistligheds Adresse, der blev overrakt Hs. M. af Biskop Faber, ledsaget af flere fyenske Provster og Præster, sluttede saaledes: De Foranstaltninger, som af Frederik den Sjette, salig og høilovlig Jhukommelse, vare begyndte med Hensyn baade paa Kirkens Tarv og paa Landets høiere og mer udvidede Underviisningsvæsen, vil D. M. med Viisdom og Fasthed bringe til Fuldendelse. D. M. klare Blik og ædle Villie vil iværksætte hvad ogsaa Fremtiden behøver og haaber til Sandhedens stedse herligere Seier, til et stedse skjønnere Liv i Kirken, til Guds Riges stedse kraftigere Fremme. Ved D. M. Side troner den ophøiede Dronning Caroline Amalia, hvis sande Gudsfrygt, Hjertes Adel og Tankes Reenhed har lyset for os som et ophøiet og herligt Mønster, og hvis christelige Dyder nu fra Tronen ville straale ud over hele Landet til Oplivelse, Næring og Bestyrkelse af Alt, hvad der er christeligt, fromt, ædelt og reent. Med glade, tillidsfulde og trofaste Hjerter nedlægge vi nu Alle for Tronen vor inderligste Lykønskning til D. M. og ophøiede Dronnings Tronbestigelse, og vi skulle ikke aflade fra Himmelen at nedbede Guds Naade og Beskjærmelse, Jesu Kjærlighed og Fred, Aandens Trøst og Kraft med al Velsignelses Riigdom over Landets dyrebare Fader, D. M. Kong Christian den Ottende, og Landets hulde Moder, Hs. Maj. Dronning Caroline Amalia." Herpaa svarte Hs. Maj. Kongen: "Jeg paaskjønner de Følelser, som Fyens Geistlighed, her har lagt for Dagen, og gjenkjender den samme Aand, som jeg ofte har havt Leilighed til at agte hos Stiftets Geistlige. Erkjendelsen af den Sandhed, som ligger deres Stand saa nær, at uden Gud og fast Tillid til ham er hverken Tronens eller Folkets Lykke sikkret, deeler jeg gandske, og har selv erfaret dens Kraft. - Det er deres Kald at lede Folkets Hjerter til Gud, og ligesom jeg har fundet dem hidtil troe i deres Gierning, saaledes stoler jeg trygt paa, at de i Fremtiden vil opfylde den vigtige Forpligtelse, som paa hviler dem. - Hvad min forevigede Forgjænger har grundlagt for Stat og Kirke, skal det være min Bestræbelse at fortsætte, og hvad Fremtiden maatte kræve skal jeg med Guds Bistand søge at fuldkomme. De henvende dem med Tillid til Gud i deres Bønner og Bistand til at udføre deres Gierning; de maae stole paa mig, og med Frimodighed yttre for Kongen Alt, hvad der kan tjene til sand Oplysning, til at danne et sædeligt og dydigt Folk, uden hvilket ingen varig Lykke kan ventes. Hs. M. Dronningen, som ogsaa var tilstede, takkede Geistligheden for de i Adressen yttrede Følelser, og bad dem forene sine Bønner med Hs. Majestæts om Velsignelse over vor elskede Konge, og bede Gud at lade sin hellig Aand fremdeles under denne Regjering hvile over det elskede Fødeland.
Aarhuus Stifts-Tidende, 1839-12-28
Af Kongens Svar til den khvnske Geistlighed, fremgik det, at ogsaa Christian den Ottende anseer Folkets Oplysning som Grundvolden for dets Lykke, og at han indseer, at hans forevigede Forgjængers Bestræbelser til at fremme Skolevæsenet ikke have havt de tilsigtede Virkninger. Et nyt Beviis herpaa, og en Borgen for at Forbedringer i denne saa vigtige Henseende ikke længe ville udeblive, er det, at Kongen har befalet vedk. Collegium uopholdeligen at indkomme med Forslag til det khvnske Skolevæsens (Fædrel.)
Aarhuus Stifts-Tidende, 1839-12-28
Reform. Det er glædeligt at erfare, at Hs. M. vor nuregjerende Konge allerede har ladet træffe Foranstaltninger til at opfylde et af de vigtigste Løvter, Han har givet Sit Folk, nemlig: Forbedring af Rigets Finantser. Ligeledes skal der være besluttet at iværksætte en gradeviis gjennemgribende Reform i Pensionsvæsenet, der som bekjendt hidtil har kostet Landet umaadelige Summer, af hvilke efter alle Kyndiges Forsikkring meget vil kunne spares. Endvidere forsikkres der paa det bestemteste, at der i Landarmeen skal foretages betydelige Reductioner.
Aarhuus Stifts-Tidende, 1839-12-28
Endnu en Foranstaltning er der, som Kongen har besluttet at udføre (foruden det kostbare Gratial=Systems gradevise Afskaffelse) tildeels efter sin Forgjængers Plan, nemlig en Reform af Collegievæsenet, der som bekjendt hidtil har udmærket sig baade ved sin Langsomhed og ved sin Dyrhed. (Sjæll.)
Aarhuus Stifts-Tidende, 1839-12-28
Efter den 16de Jan, tør man - haabe vi efterhaanden vente Resultaterne af hvad Hs. Majestæt efter nøie Granskning har besluttet angaaende de vigtigste Gjenstande, sigtende til Folkets Vel, og Alles Forventninger ere især spændte paa de Beslutninger Hs. M. vil tage med Hensyn til Finantserne, og de Besparelser Allerhøist, agter at indføre. Viere overbeviiste om, at Hs. M. vil heri komme et ham oprigtigt hengivent Folks Ønsker imøde. Men upassende finde vi det at foregribe hans Beslutninger ved at angive og udhæve bestemte Enkeltheder. Han kjender Stændernes Raad, som paa det nøiagtigste ere drøftede af kundskabsrige Embedsmænd, Han kjender selv til det, hvorpaa det brøster, og vi, tør derfor vente af Kongen Alt, Hvad der efter Omstændighederne lader sig udføre. (Søndagen.)
Aarhuus Stifts-Tidende, 1839-12-28
Deputationer med Lykønsknings-Adresser have endvidere været indsendte fra Holbek og Nykjøbing i Sielland, samt Adresser fra Mariboe, Veile (underskrevet af 115 Borgere) og Skive.
Aarhuus Stifts-Tidende, 1839-12-28
Man venter at det kgl. Theater vil blive aabnet, igjen umiddelbart efter den høisalige Konges Begravelse. (Søndagen.)
Aarhuus Stifts-Tidende, 1839-12-28
Da Kronprindsen som Gouverneur for Fyens Stift har erholdt den samme Jnstrux, som i sin Tid er givet hans Fader, vor nu regjerende Konge, vil det interessere vore Læsere at blive bekjendt med de væsentligste Punkter i denne, som er dateret den 15de November 1815. Det er der paalagt Gouverneuren. at vaage saavel over Kongehusets Rettigheder, som Undersaatternes Tarv, forsaavidt Fyen vedkommer; han skal derhos, efter at have indhentet vedkommende Øvrigheders Erklæringer, henvende sig til Kongen eller Collegierne og Alt, hvad han maatte kunne finde at tjene til Provindsens Bedste; ligesom Øvrighederne ere anviste til i saadanne Sager at udbede sig hans Betænkning, forinden nogen Bestemmelse tages. - Alle andre Sager blive at expedere paa sædvanlig Maade, dog at der meddeles Gouverneuren.
Aarhuus Stifts-Tidende, 1839-12-28
en oplysende Extract om de under Forhandling værende Sager og Gjenpart af alle Resolutioner. Han bør fremdeles have Jndseende med Provindsens Embedsmænd, og bør enten ved Advarsler eller ved Jnd stillinger søge at raade Bod paa de Mangler, om hvilke han, navnlig ved Reiser, maatte komme til Kundskab; i Nødstilfælde kan han foreløbigen suspendere Embedsmænd, ligesom han kan constituere Andre i disses eller de ved Døden Afgaaedes Sted. Han kan meddele Embedsmændene i Stiftet Reisetilladelse indtil 6 Uger, og bør afgive Betænkning om længere Reisetilladelse, Forflyttelser eller Afgang. (Fdl.)- Saafremt den nuværende Kronprinds ikke endnu engang formæler sig og Prinds Ferdinands Ægteskab forbliver barnløst, saa ophører, efter deres Død, den ældre Linie af det danske Kongehuus at regiere, og efter den følger paa Danmarks Throne den qvindelige Linie med Prindsen af Hessen Philipsthal og hans Arvinger, og i Slesvig=Holsteen den hertugelige holsteen sønderborg, augustenborgske, hvis nuværende Hoved er Hertug Christian paa Augustenborg, (Khvp.) Ved de Seener som forefalde i disse Dage under den uhyre Sammenstimlen af Mennesker som trænge sig ind paa Amalienborg for at see den afdøde Konges Liigparade, kan man næsten faae et Begreb, om hvorledes det gaaer til i Revolutionstider, naar Massen netop ved sin Masse trænger frem og træder Alt under Fødder. Langs op af Amaliegaden laae Folk forleden Dag, efter at Vagtlinien var gjennembrudt, i Rendestenen og dannede en formelig Bro, hvorover de Bageste passerede, og Husarer reed frem- og tilbage over dem. Naturligviis var der en uhyre Skrigen og Jamren af Børn og Fruentimmer. Nogle komme til Skade og Mange faae deres Klæder sønderrevne, Enkelte blive reent afklædte. Og desuagtet er der dog endnu bestandigt hver Dag samlet en utallig Menneskemasse for at see det kgl. Liig. J Fredags blev en Husar med samt hans Hest kastet om paa Brostenene, hvorpaa Mængden under Hujen og Skrigen trængte igjennem den derved tilveiebragte Aabning. Livvagt og Liigvagt.
Aarhuus Stifts-Tidende, 1839-12-28
Et sørgeligt Guldbryllup feirer vort Land: Brudgommen ligger paa Baare!" Saa talte en ærlig Borgermand, Og knuste den blændende Taare. Da Kongen jeg tjente som Livvagt, tidt saae Jeg hans Øie, det aabne og milde; Ei meer jeg hans Aasyn at skue kan faae, Skjøndt jeg gjerne end eengang det vilde. Ei tør jeg mig vove paa Slottet ud, Hvor Fredrik, den Gode, nu sover, Og hvor hans Enke, den sørgende Brud, Med Folket nu græder derover. Tilvisse man trænges og trykkes kun der J myldrende Klynger og Rader; Saa gjerne, som jeg, vil jo vistnok Enhver See Landets hjertelskede Fader." Ind treen i det samme et borgerligt Bud, Der Manden sin Ordre frembærer: Borgerne skulle paa Slottet ud, Med Tillid Kong Christian dem ærer." – Saa faaer jeg dog atter min Konge at see! – Nu frem med Mundering og Vaaben, Den Konge, som trofast i Vel og i Vee Har deelt vor Bekymring og Haaben!" Og aldrig han blanked og pudsed saa godt, Og aldrig saa nøie han mødte, Som da han holdt Vagt for den slumrende Drot, Skjøndt hans hengivne Hjerte dog blødte.
Aarhuus Stifts-Tidende, 1839-12-28
J Nærheden af Odense væltede nylig en Vogn med endeel hjemreisende Bryllupsgjæster, hvorved en Gaardmand døde paa Stedet.
Aarhuus Stifts-Tidende, 1839-12-28
Vi have her i disse Dage (hedder det fra Viborg) sporet en lille Grad af Censuren. Censor er - Lotto Administrationen i Altona. Hos vedk. Tallotterie Collecteur her i Byen er nemlig Qvarternen bleven strøgen paa 3 Sedler, hvoraf de 2de vare eens Nummere, besatte med 4 s. og den 3die med 20 s. Grunden maa vel søges i, at de samme No. have været besatte af Flere paa andre Steder. Nummerne paa de to Sedler vare: 3, 8, 32, 72, og paa den tredie (Vib. Av.)De af Skive Toldvæsen forleden confiskerede Manufacturvarer forauctioneredes den 20de og 21de ds. Landkræmmeren, som de vare fratagne, var selv tilstede ved Auctionen. Rygtet siger, at han gandske nylig med en velbelæsset Vogn var passeret den selvsamme Vei hvorpaa han forleden var bleven attrape(S. Bl.)
Aarhuus Stifts-Tidende, 1839-12-28
Grenaae Toldvæsen kom forleden Dag hjem fra Landet med to confiskerede Brændeviinstøier, der vel sagtens skulde været brugt i Julehelligdagene. (A. Av.) For Digteren St. St. Blicher. Hvor Lyngpillen voxer i marvløse Sand. Og Plougfuren vidner og frugtgolde Land, J Jylland, paa Heden, som Vaaren forsmaaer, Der boede en Digter i Dage og Aar. Der sang han til Harpen, der synger han end, Saa Oldinges Dage forynges igien; Han synger med Ynglingens blussende Jld, Saa Ungdommen glemmer sin Leeg for hans Smiil Der sang han i Kummer, der sang han i Fryd, Saa Taarerne tilled ved Strengenes Lyd, Og det tør jeg sige, ja, det staaer jeg ved, At hver af hans egne tog Tusinders med. Der sang han om Trækfuglens Flugt fra dens Skjul Og Hjerterne græd ved den fattige Fugl Ak, Digteren selv maa, som Fuglen i Sky, Nu trække mod Vinteren bort efter Ly Op, Dannemarks Børn, har Enhver kun et Straa Fra Tusinders Hænder kan Lidt selv forslaae, Man tager hans Rede, – op, værer ei seen, Han har vel fortjent, at J bygge ham een Julius. Ogsaa Undertegnede modtager med Glæde ethvert Bidrag til dette ædle Øiemed, og skal aflægge offentligt Regnskab for det Indkomne. A. F. Elmquist.
Aarhuus Stifts-Tidende, 1839-12-28
Bekjendtgjørelser. For at træffe en Overeenskomst angaaende en allerunderdanigst Lykønsknings- og Tak-Adresse til vor allernaadigste Konge Hs. Maj. Kong Christian den Ottende fra Bondestanden i Aarhuus Amt, er besluttet at holde en Sammenkomst i Aarhuus næstkommende Løverdag Formiddag Kl. 11, hvortil herved indbydes til at give Møde hos Kjøbmand Sabroes paa det store Torv. Helst ønskedes, at dertil ville indfinde sig 1 a 2 Mænd af hvert Sogn i Aarhuus Amt.
Aarhuus Stifts-Tidende, 1839-12-28
Skolelærerstandens Forsamling næstk. Løverdag den 4de Januar hos Hr. Gjæstgiver Fulling i Aarhuus bliver om Formiddagen Kl. 101.
Aarhuus Stifts-Tidende, 1839-12-28
Efter Reqvisition af Prokurator Jngerslew for vedkommende Forligs= og Udlægshaver, foretages Auction over det Bagermester Søren Hevring Munch tilhørende Sted No. 452 paa Fiskergade, saaledes: 1ste Auction Mandagen den 6te Januar 1840, – 13de - 20de 3die hver Dags Formiddag Kl. 11. Første og anden Auction afholdes paa Aarhuus Raadstue, men 3die Auction i Stedet, der bestaaer af 6 Fag 1 Etages Bindingsværks Forhuus og 4 Fag Baghuus, samt et Halvtag, med Gaards og Haveplads med Brønd. Hvilket herved bekjendtgjøres. Aarhuus, d. 16 Decbr. 1839. Fleischer.
Aarhuus Stifts-Tidende, 1839-12-28
Efter Begjæring af Skifteretten i Hr. Kjøbmand og Vice-Consul Lewis Boe, bliver Mandagen den 13de Januar 1840, Kl. 11 ½ Formiddag, ved offentlig Auction paa Byens Raadhuus bortsolgt: a) En Fordring paa Kjøbmand J. Jensen i Viborg, stor til Rest 332 Rbd. 11 s. S. og T. som af betales. med circa 100 Rbd. i hvert Aars Juni=Termin efter indgaaet Forliig. b) En Dito paa Skomagermester J. Ludvigs her i Byen, stor 291 Rbd. 4 Mk. 8 s. Sedler og Tegn, efter Pante=Obligation at afbetales med 50 Rbd. hvert Aars ultimo Decbr. og hvormed følger en Fordring, Boet, hvis Fallentens Moder døer inden 5 Aar fra 14de Juni 1837, vil erholde paa bemeldte Ludvigs. c) En rentebærende Actie, stor 50 Rbd. Sedler, i Selskabet Polyhymnia. d) En Deel udestaaende Boggjeld. Lysthavende indbydes. Aarhuus, den 24de December 1839. Fleischer.
Aarhuus Stifts-Tidende, 1839-12-28
Efter Begjering af Skibscapitain Blenck og hans antagne Commissionair, Procurator og Strandingscommissionair Hansen, bliver Torsdagen den 9de Januar 1840 og følgende Dage, om Formiddagen Kl. 10 afholdt offentlig Auction paa Stranden ved Kandestederne i Raaberg Sogn, over den bjergede Skibstakelage og Inventarium fra det under 13de forrige Maaned indstrandede Pinkskib Charlotte af Danzig, hvoriblandt 40 forskjellige Seil, 2 svære Ankerkjettinger (den ene circa 85 Favne lang og af 1 1/2 Tommes Tykkelse, den anden circa 90 Favne lang af 1 1/2 Tommes Tykkelse), et næsten nyt Ankertoug, circa 90 Favne lang, 18 Tommer i Omkreds, et Kjetting-Anker, vog circa 1700 Pd., et dito vog circa 2200 Pd., et Touganker vog circa 2100 Pd., en Deel mindre Kjettinger til Skjøde og Dreierede, et Gangspil, et Bradspil, Vanter, Stage, Master, Ræer og Stænger, m. m., Alt af god og tildeels fortrinlig Beskaffenhed. Det bemærkes dog, at det største Anker og 15 Favne af den ene Kjetting, der laae for Vraget, endnu ikke er bjerget. - Lysthavende indbydes. Horns Herredscontoir i Frederikshavn, Romer. den 14de December 1839. Skov=Auction.
Aarhuus Stifts-Tidende, 1839-12-28
Fredagen den 3die Januar førstkommende bliver i Norring-Uhre, under Grevskabet Frysenborg, ved offentlig Auction bortsolgt en betydelig Deel Bøge paa Roden, tildeels tjenlige til Træeskoe, Vogn= og Bødkertræ. Liebhaverne ville behage at møde ved Skovfogedstedet i Nor ring, om Formiddagen Kl. 10. Kraghlund, den 24de December 1839. Gotsche.
Aarhuus Stifts-Tidende, 1839-12-28
Til Efterretning for dem, som ved undertegnede Compagnie maatte ønske at erholde Sikkerhed imod Tab ved Jldsvaade af deres rørlige Eiendomme, bekjendtgjøres herved: Præmien, hvorfor Meubler og Effecter, Varer, Kreature m.v. forsikkres, er, efter Bygningernes Beskaffenhed, og den mindre eller større Fare for Antændelse, som det Forsikkrede er underkastet, fra 1/4 til 3/4 pCt. aarligen. Hos Compagniets Commissionairer, der ere forsynede med Police-Blanketter, og autoriserede til at antage Forsikkringer, findes tillige Tabeller, der nøiere udvise, hvilken Præmie, der i de forskjellige Tilfælde bliver at erlægge.
Aarhuus Stifts-Tidende, 1839-12-28
Compagniets Commissionairer i Nørre-Jylland ere i Aalborg Hr. Capitain Wigelsen. Aarhuus Hr. Agent Røgind, Ebeltoft Hr. Toldkasserer Bay, Fredericia Hr. Procurator Jørgensen, Frederikshavn Hr. Fuldmægtig Kahlen, Grenaae Hr. Postmester Schmidt, Hjørring Hr. N. Christensen, Hobroe Hr. Fuldmægtig Rehlet, Holstebroe Hr. Fuldmægtig Repsdorph. Horsens Hr. Overkrigscommissair Holst, Kolding Hr. Fuldmægtig Kralund, Lemvig Hr. Procurator Christensen, Nibe Hr. Krigsassessor Arnzen, Nykjøbing paa Morsøe Hr. Apotheker Begtrup, Randers Hr. Procurator Jensen, Ribe Hr. Stiftscasserer Andersen, Ringkjøbing Hr. Søkrigscommissair Bagge, Skagen Hr. Kjøbmand Christensen, Skanderborg Hr. Apotheker Seidelin, Skive Hr. Procurator Thorup, Sæbye Hr. Toldkasserer Grev Ahlefeldt=Laurvig, Thisted Hr. Postmester Carstensen, Varde Hr. Collecteur Hesbech, Veile Hr. Forligelsescommissair Borck, Viborg Hr. Landsoverrets=Procurator Jespersen. Iøvrigt bemærkes, at Compagniets Beholdning ved det 41te Assurance-Aars Slutning, den 30te September 1839 efter Udbyttets Fradrag, var i rede Sølv, Sølv, samt Sedler. . 1,184,918 Rbd. 18 s.
Aarhuus Stifts-Tidende, 1839-12-28
Compagniets Risico var den 30te Septbr. 1839. . . . . . . . . 16,208,642 - . - Kjøbenhavn, i Directionen for det almindelige Brand=Assurance-Compagnie paa Varer og Effecter, den 21de Decbr. 1839. Lassen. Engelhørt. Hvidt. Höller.
Aarhuus Stifts-Tidende, 1839-12-28
Trykt i Aarhuus Stiftsbogtrykkerie. Da en ikke liden Deel af Domsognets Menighed staae i den Formening, at jeg har faste Embedsindtægter, samt troer sig ikke forpligtet til at offre mig for Aarets trende Høitider, tillader jeg mig, herved at erindre, at jeg ikke har nogensomhelst fast Indtægt, hverken for mit Skolelærer= eller Alterdegne-Embede, og udbeder mig derfor, navnligen af dem blandt Menigheden, til hvem jeg i flere Aar forgiæves har omsendt Offersedler, at de godheds fuldt ville tilstille mig det Høitidsoffer, hvilket Lovene hjemle mig af Domsognets Beboere som min retmæssige Embedsindtægt. Aarhuus, den 27de Decbr. 1839. Schytte. 400 Rbd. r. S. kunne, imod behørig Sikkerhed, erholdes tillaans, naar man derom henvender sig til Undertegnede. Hasle &c. Herredscontoir, den 27de December 1839. Seidelin.
Aarhuus Stifts-Tidende, 1839-12-28
J Stormpeiret, Natten til den 3die December, mistede Captain Sandmark, førende Skonnerten Toimi, sin Storbaad tilligemed derværende Jnventarium, bestaaende af Slups= og Baadsaarer og Roer, Slups=Mast med Sprydseil og Foll, en svær Lodlinie og andet Tougværk, 4 Vand poser, en Bredoxe, nogle Folke=Klæder &c. - Baaden er saa god som nye, kravelbygt af Eeg med nogle FyrrePlanker i Midten, den er sort malet med en rød Strib. Efter Vinden formodes den at være drevet paa Land imellem Randers og Aalborg Fjord. De, som maatte have bjerget bemeldte Baad, anmodes herved, derom at underrette Undertegnede, Skipperens Commissionair. Aarhuus, den 26de Decbr. 1839. P. Herskind.
Aarhuus Stifts-Tidende, 1839-12-28
En ung Mand af fat Alder ønsker sig, af Mangel paa Beskjæftigelse i Vintermaanederne, anbragt som Huuslærer hos en Familie paa Landet helst i Jylland, da hans Forretninger og Sommeren udfordrer hans Nærværelse der. Foruden de sædvanlige Skolevidenskaber kan ogsaa om forlanges gives Underviisning i Mathematik, Landmaaling, Tydsk, Engelsk og noget Fransk. - Paa Lønnen sees ikke saameget som paa en god og behagelig Omgang. - De herpaa Reflecterende bedes at henvende sig til Adressekontoiret i Aarhuus, som anviser.
Aarhuus Stifts-Tidende, 1839-12-28
Løverdagen den 21de December er i Aarhuus, eller derfra til Sleth, tabt en Tegnebog med 28 Rbd. og en Diamant udi. Den retsindige Finder bedes, mod en passende Douceur, at aflevere samme hos Laurs Jensens Enke i Sleth.
Aarhuus Stifts-Tidende, 1839-12-28
Nye Bestillinger paa Aalborg Stiftstidende. Adresse-Avis, der udkommer 5 Gange ugentlig og, næst øvrige Redactionsartikler, leverer jævnlige Correspondentberetninger fra indenlandske især jydske Stæder, samt postdaglige Skibs og øvrige for Handelen interesserende Meddelelser fra nørrejydske Havne og Kystpladse osv., modtages paa samtlige kongelige Postcontoirer i Danmark og Hertugdom merne samt paa Stiftsbogtrykkeriet i Aalborg. Abonnementsprisen paa Exemplaret udenfor Stiftet, inclusive alle Gebyhrer, er 1 Rbd. 36 Skill. qvartaliter.
Aarhuus Stifts-Tidende, 1839-12-28
Det bemærkes, at Avisen de 3 af Ugens Postdage, nemlig Mandag, Tirsdag og Fredag, efter at Posten sydfra er ankommen og Morgenen, samme Dags Eftermiddag, resp. Kl. 4 og 5, med nye Efterretninger afgaaer sydpaa Torsdagsavisen afgaaer sammen med Fredagsavisen om Fredag Efterm. og Loverdagsavisen samme Dags Middag Kl. 2 til Sydpostens Abonnenter. Portraiter.
Aarhuus Stifts-Tidende, 1839-12-28
af DD. M.M. Kong Christian den Ottende Dronning Caroline Amalie, fine litographiske Copier af veltrufne Olimalerier efter Naturen (20 og 14 Tom.), kan, ifølge de omsendte Subskriptionsplaner, subskriberes paa hos mig, og betales da prænumerando med 6 Mk. 12 s. imod Qvittering. L. F. Bloch.
Aarhuus Stifts-Tidende, 1839-12-31
Ve No 212. Tirsdagen den 31 December. Den til Forsendelse med Brevposterne Kongelig allernaadigst allene privilegerede Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmanist.
Aarhuus Stifts-Tidende, 1839-12-31
Fædrelandet. Kjøbenhavn, den 27de Decbr. Det allern, approberede Ceremoniel, som bliver at lagttage ved Hs. Maj. høisalig Kong Frederik den Sjettes Liigbegjængelse, lyder, hvad Processionen og Bisættelsen, angaaer, saaledes: Processionen skal gaae saaledes for sig i følgende Orden: 1. En Esqvadron af den Kongelige Livgarde, til Hest med dæmpede Pauker og Trompeter, under Anførsel af Gardens Commandeur. 2. Kammerfoureren til Hest, i Sørgedragt, med lang Kappe og den med Flor omvundne Heroldstav. 3. De 2 SecondSørgemarskaller til Hest, hver med en sort overtrukken og med Flor omvunden Marskal=Stav med Vaaben. Foran Enhvers Hest gaaer en Tjener med brændende Voxfakkel, behængt med Flor. 4. De til første Classe i Rangen Henhørende, og Storkors af Dannebrogen, hver for sig i egen Eqvipage med 2 Heste, og 2 Tjenere foran hver Vogn med hvide brændende Voxfakler, behængte med Flor. 5. Den fungerende Ceremonimester til Hest, med Marskal=Stav med Vaaben, omvunden med Flor. Ham følger den første ridende Afdeling, parviis, de ringeste i Rangen først. Foran den fungerende Ceremonimesters Hest gaae 2 Tjenere, og foran hver af de øvrige Herrers Heste i Tjener med brændende Voxfakkel, behængt med Flor. 6. Hs. Maj. Enkedronning Marie Sophie Frederikes med 6 Heste forspændte Sørge=Eqvipage. Foran gaae 8 Staldfolk, og paa hver Side 2 Kongelige Laquaier; alle med brændende Voxfakler med Flor og Chiffre. 7. Hs. Majestæt, den høisalige Konges, med 6 Heste forspændte Eqvipage. Foran Vognen rider en Page i Sørgedragt med lang Kappe og nedhængende Flor af Hatten. Dernæst ride de 3 Adjutanter, der senest have forrettet Jouren hos høisalig Kongen. Derefter gaae 8 Staldfolk, og ved hver Side af Vognen 2 Kongelige Laquaier, alle med brændende Voxfakler med Flor og Chiffre. 8. Den virkelige Hofmarskal med Overhofmarskal=Staven, overtrukken med Flor og forsynet med Vaaben, i en Eqvipage med 2 Heste. To Tjenere gaae med brændende Voxfakler, behængte med Flor, foran Vognen. 9.